jkorsvik/nowiki_second_scrape_merged huggingface dataset:
Torynorrhina thiemei

Torynorrhina thiemei er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 25 millimeter), nokså bred, blank, brunlig gullbasse med litt matt, bronseaktig metallglans. "Snuten" er avrundet firkantet uten horn eller tenner. Beina er kobberfargede.


== Utbredelse ==
Arten lever i Thailand og Vietnam.


== Systematisk plassering ==
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Torynorrhina Arrow, 1907
Torynorrhina thiemei (Moser, 1901)


== Kilder ==
Moser, J. (1902) Neue Cetoniden-Arten aus Tonkin, gesammelt von H.Fruhstorfer. Berliner entomologische Zeitschrift (1901) 46: 525-538.


== Eksterne lenker ==
Torynorrhina på Encyclopedia of life
Bilde av arten
(en) Torynorrhina thiemei i Encyclopedia of Life 
(en) Torynorrhina thiemei i Global Biodiversity Information Facility 
Torynorrhina thiemei – detaljert informasjon på Wikispecies
Trondenes (valgkrets)

Trondenes var 1. valgkrets i Tromsø amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Trondenes valgte således én representant og én personlig vararepresentant.
Valgkretsen Trondenes bestod av herredene Kvæfjord, Trondenes, Bjarkø/Bjarkøy, Ibbestad, Salangen, Lavangen fra 1909 og Harstad med rundt 25 000 innbyggere og 11 000 stemmeberettigede etter innføringen av kvinnelig stemmerett. I 1918 fikk amtet flere representanter, og 1. valgkrets ble redusert til herredene Kvæfjord, Trondenes, Bjarkøy, Berg, Torsken og Harstad ladested med 18 319 innbygger og 8 820 stemmeberettigede.


== Valgresultat ==


== Stortingsrepresentanter ==


== Referanser ==
Torynorrhina laotica

Torynorrhina laotica er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 25 millimeter), nokså bred, blank, skinnende grønn gullbasse. "Snuten" er avrundet firkantet uten horn eller tenner. Beina er mørkgrønne.


== Utbredelse ==
Arten lever i Laos og Vietnam.


== Systematisk plassering ==
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Torynorrhina Arrow, 1907
Torynorrhina laotica (Nonfried, 1906)


== Kilder ==
Nonfried, A.F. (1906) Coleoptera nova exotica (2e Serie). Stettiner entomologische Zeitung. Stettin 67: 215-226.


== Eksterne lenker ==
Torynorrhina på Encyclopedia of life
Bilde av arten
(en) Torynorrhina laotica i Encyclopedia of Life 
(en) Torynorrhina laotica i Global Biodiversity Information Facility 
Torynorrhina laotica – detaljert informasjon på Wikispecies
Torynorrhina fulvopilosa

Torynorrhina fulvopilosa er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 30 millimeter), nokså bred, blank, mer eller mindre kobberfarget til svakt grønnlig gullbasse. "Snuten" er avrundet firkantet uten horn eller tenner. Beina er mørkgrønne.


== Utbredelse ==
Arten lever i Vietnam, Kina (Guangxi, Yunnan) og Tibet.


== Systematisk plassering ==
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Torynorrhina Arrow, 1907
Torynorrhina fulvopilosa Moser, 1911


== Kilder ==
Moser, J. (1911) Beitrag zur kenntnis der Cetoniden IX. Annales de la Societe entomologique de Belgique. Bruxelles 55(4): 119-129.
Nettside om arten Arkivert 13. april 2018 hos Wayback Machine.


== Eksterne lenker ==
Torynorrhina på Encyclopedia of life
(en) Torynorrhina fulvopilosa i Encyclopedia of Life 
(en) Torynorrhina fulvopilosa i Global Biodiversity Information Facility 
Torynorrhina fulvopilosa – detaljert informasjon på Wikispecies
Torynorrhina pilifera

Torynorrhina pilifera er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (29-32 millimeter), nokså bred, blank, oransje til kobberfarget gullbasse. "Snuten" er avrundet uten horn eller tenner. 
Beina er mørke.


== Utbredelse ==
Arten lever på Taiwan.


== Systematisk plassering ==
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Torynorrhina Arrow, 1907
Torynorrhina pilifera Moser, 1914


== Kilder ==
Moser, J. (1914) Beitrag zur kenntnis der Cetoniden XIV. Deutsche Entomologische Zeitschrift. Berlin (6): 573-614.


== Eksterne lenker ==
Torynorrhina på Encyclopedia of life
Bilde av arten Arkivert 13. april 2018 hos Wayback Machine.
(en) Torynorrhina pilifera i Encyclopedia of Life 
(en) Torynorrhina pilifera i Global Biodiversity Information Facility 
Torynorrhina pilifera – detaljert informasjon på Wikispecies
Gunnar Tjostulvsson Holk

Gunnar Tjostulvsson Holk, født omkring 1410 på Østlandet, død ant. nær 1483, var biskop av Oslo fra 1453 til 1483.
Gunnars far Tjostulv Gunnarsson var væpner, storbonde og lagrettemann. Han førte slekten Bolts våpen, og skal ha vært sentral i kretsen omkring Amund Sigurdsson Bolt som ledet et opprør i Oslo i 1436. Gunnar kom dermed fra en slekt som er i ei gråsone mellom adel og odelsbøndene. Tre av hans brødre er kjent, og av dem ble Amund Tjostulvsson rådmann i Oslo mens Gest Tjostulvsson var væpner som faren. Dette var en sosial gruppe hvor man rekrutterte mange av de framstående geistlige i andre halvdel av 1400-tallet.
Han studerte en kort periode fra 1437 i Rostock, men allerede 1439 nevnes han som kannik ved domkirken i Oslo. I 1441 var han prost i Follo, som lå under Mariakirken i Oslo. Som prost ved Mariakirken ble han, senest i 1442, utnevnt til Norges rikes kansler og dermed også medlem av riksrådet. Under de to danske biskopene som satt i Oslo før ham, Jakob Knutson og Jens Jakobssøn Blik, hadde kanslerembetet ligget under biskopen, men i 1439 ble det overført tilbake til prosten i Mariakirken som det hadde vært forbundet med siden 1314.
Han var ikke spesielt framtredende under striden om den norske tronen etter Kristoffer av Bayerns død i 1448. Han deltok på riksrådsmøtet i Marstrand i 1449, der Christian I ble valgt. Han forble lojal mot Christian I, og var en av de 24 riksrådene som i 1450 dømte kroningen av Karl Knutsson Bonde som ulovlig. I 1458 klarte biskopene i riksrådet å få fornyet sættargjerden i Tunsberg fra 1277. I 1478 fikk kirken så godkjent og til dels utvidet sin jurisdiksjon.
I 1483 trakk biskop Gunnar seg tilbake på grunn av alderdom. Han må da ha vært i 70-åra.


== Eksterne lenker ==
(no) Gunnar Tjostulvsson Holk i Norsk biografisk leksikon
Andreas Askheim

Andreas Askheim (født 17. Januar 1986) er en norsk bandyspiller født i Drammen, Buskerud
Signerte før 2019/2020 sesongen for Mjøndalen IF etter kun en sesong i Konnerud IL som etter fjorårets sesong rykket ned fra øverste nivå i Norge.
Som spiller for Høvik IF spilte han seks sesonger og til sammen 109 eliteseriekamper for klubben. Før dette spilte Askheim i Drammen Bandy, hvor han debuterte i eliteserien i 2003/04 sesongen Han ble Norgesmester med Drammen Bandy Junior i 2007 etter seier 6-2 over Ready i NM Finalen.
Som spiller i Drammen Bandy fikk han med seg 122 eliteseriekamper før han flyttet til Bergen i 2011. Han har også flere landskamper på aldersbestemte landslag på både U17 og U19.


== Karriere som spiller ==
(Sist oppdatert 12. august 2021)

* Kun eliteseriekamper.
Hordafylke

Hordafylke (Norrønt: Hǫrðafylkí), var ett av de historiske fylkene i Norge, som inngikk i Gulatingslag. Folket som bodde der ble kalt for horder (nå kalt hordalendinger).
Hordafylke var inndelt i tre hoveddeler, Hǫrðaland (Hordaland), som omfattet de ytre bygdene fra kysten og inn bunnen av  Osterfjorden i nord, i Hardangerfjorden inn til og med Strandebarm og Kvinnherad. Hǫrðaland var delt i to, Norðhǫrðaland (Nordhordland) fra Sognefjorden til og med Sotra og Sunnhǫrðaland (Sunnhordland) sydover til Hardangerfjorden. Innenfor kysten i nord lå Vǫrs (Voss), og bygdene lenger inn i Hardangerfjorden hørte til Harđangr (Hardanger).


== Skipreider ==
Hordafylke var inndelt i 30 skipreider:Norðhǫrðaland:

Gula (nå en del av Sogn og Fjordane)
Lindiáss
Fjannar (?)
Rađar
Alnfitjar
Hosangra
Mjalda
Arnar
Eikangra
Herđlu
Sótrs
SjaltaVǫrs:

Bólstađa
Ævangra
VangHarđangr:

Eystusynjar
Jónadal
Grónvinjar
Kinsarvikr
UllensvangSunnhǫrðaland:

Framness
Strandvíkr
Kvennaherađ
Strandarbarm
Uppdal
Vág
Fjón
Fjóru
Fjólbyrju
Etni
Skóđinjarvikr


== Referanser ==
Sonora (Ohio)

Sonora er et kommunefritt område (unincorporated community) i Muskingum County, i delstaten Ohio i USA.


== Historie ==
Sonora ble opprettet l 1852. Et postkontor kalt Sonora ble etablert i 1855, og var i drift til 1988.


== Referanser ==
Gabi Gleichmann

Gabi Gleichmann (født 2. februar 1954 i Budapest) er en svensk journalist og forfatter. Gleichmann ble født i Ungarn og familien flyttet til Sverige i 1964. Der jobbet han som skribent, litteraturkritiker og forlegger. I 1998 flyttet han til Norge. Gleichmann fikk Aschehougs debutantstipend i 2012 for Udødelighetens elixir. Boken ble oversatt til 16 språk.


== Bibliografi ==
Udødelighetens elixir. Aschehoug, 2012 ISBN 9788203352089
Aurelia. Kagge, 2019 ISBN 9788248924088


== Referanser ==


== Eksterne lenker ==
«Gabi Gleichmann» Arkivert 14. april 2018 hos Wayback Machine., fra nettsidene til forlaget Aschehoug
Bayard (Ohio)

Bayard er et kommunefritt område (unincorporated community) i Columbiana County, i delstaten Ohio i USA.


== Historie ==
Bayard ble opprettet i 1852. Et postkontor ble etablert i Bayard i 1852, og var i drift til 1957.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Big Springs (Ohio)

Big Springs er et kommunefritt område (unincorporated community) i Logan County, i delstaten Ohio i USA.


== Historie ==
Big Springs ble opprettet i 1852, og oppkalt etter en vannkilde nær den opprinnelige bebyggelsen. Et postkontor kalt Big Springs ble etablert i 1864, og var i drift til 1935.


== Referanser ==
Abanaka

Abanaka er et kommunefritt område (unincorporated community) i Van Wert County, i delstaten Ohio i USA.


== Historie ==
Et postkontor kalt Abanaka ble etablert i 1880, og var i drift til 1906. Abanaka er et navn utledet fra amerikansk urfolks språk med betydningen "østlig".


== Referanser ==
Abbeyville (Ohio)

Abbeyville er et kommunefritt område (unincorporated community) i Medina County, i delstaten Ohio i USA.


== Historie ==
De første bosetningene i Abbeyville ble etablert i 1831. Et postkontor kalt Abbeyville ble opprettet i 1833, og var i drift til 1902. Abbeyville har fått sitt navn etter Abbey, konen til en av de første som slo seg ned på stedet.


== Referanser ==
Svartgallebær

Svartgallebær (Bryonia alba) er en flerårig urt i gresskarfamilien.
Den er en klatreplante som fester seg ved hjelp av ugreinete slyngtråder. Den har en kraftig pælerot. Stengelen er ruhåret. Bladene sitter spredt og er 5–10 cm lange med fem tannede fliker der midtfliken er lengst. Blomstene er enkjønnede, femtallige og sitter enten enkeltvis eller i små klaser i bladhjørnene. Planten er sambu med hann- og hunnblomster på samme plante. Hunnblomsten har en krone som er like lang som begeret, og arret er glatt. Frukten er et svart, giftig bær, som er 7–8 mm i diameter.
Arten kommer opprinnelig fra Sørøst-Europa og Vest- og Sentral-Asia. Den har spredt seg med menneskelig hjelp og er naturalisert i Vest-Europa og USA. I USA opptrer den som en invasiv art, som danner et tett teppe og kveler annen vegetasjon. I Norge er den funnet nordover til Trøndelag, og i Norsk svarteliste 2012 er den plassert i kategorien lav risiko. Typiske voksesteder er steinmurer, hekker, kratt, havner, vegkanter og massetipper.
Svart gallebær er en gammel medisinplante. Dioskorides anbefalte den mot koldbrann, og i antikken ble den brukt mot epilepsi, høydeskrekk, lammelse, gikt og hoste. Rota ble brukt til å forfalske alrunerot. Rota inneholder glykosider, cucurbitaciner, tanniner, alkaloidet bryonicin og harpiks. I Norge er planten klassifisert som et reseptpliktig legemiddel. Det er usikkert om gallebær har noen medisinsk effekt, men preparatet blir fortsatt brukt i blant annet homøopatien. 


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 407. ISBN 978-82-05-42485-2. 
«Hundrova». Den virtuella floran. Besøkt 13. april 2018. 
«Bryonia alba svartgallebær». FremmedArt2012. Artsdatabanken. Besøkt 13. april 2018. 
«Svartgallbær og rødgallbær». Urtekildens planteleksikon. Besøkt 13. april 2018. 
T. Henning, N. Holstein og E. von Raab-Straube (2017). «Bryonia alba». Cucurbitaceae. – In Euro+Med Plantbase - the information resource for Euro-Mediterranean plant diversity. Besøkt 13. april 2018. 
D. Hall (2004). «Bryonia alba (white bryony, wild hops, devil's turnip) on the Palouse». Palouse Prairie Foundation. Besøkt 13. april 2018. 


== Eksterne lenker ==

(en) svartgallebær i Encyclopedia of Life 
(en) svartgallebær i Global Biodiversity Information Facility 
(no) svartgallebær hos Artsdatabanken 
(sv) svartgallebær hos Dyntaxa 
(en) svartgallebær hos ITIS 
(en) svartgallebær hos NCBI 
(en) svartgallebær hos The International Plant Names Index 
(en) svartgallebær hos Tropicos 
(en) Kategori:Bryonia alba – bilder, video eller lyd på Wikimedia Commons 
(en) Bryonia alba – galleri av bilder, video eller lyd på Wikimedia Commons 
Bryonia alba – detaljert informasjon på Wikispecies
Kombinert skole

Kombinert skole er et begrep brukt for grunnskole som kombinerer både barne- og ungdomstrinn, eller videregående skole som kombinerer både yrkesfag og studiespesialiserende fag.


== Eksterne lenker ==
Om skolen
Rødgallebær

Rødgallebær (Bryonia dioica eller Bryonia cretica subsp. dioica) er en flerårig urt i gresskarfamilien.
Den er en klatreplante som fester seg ved hjelp av ugreinete slyngtråder. Den har en kraftig pælerot. Stengelen er ruhåret. Bladene sitter spredt og har tre eller fem fliker som er like lange og har noen få butte tenner. Blomstene er enkjønnede, femtallige og sitter enten enkeltvis eller i små klaser i bladhjørnene. Planten er særbu med hann- og hunnblomster på ulike planter. Hunnblomsten har en krone som er dobbelt så lang som begeret, og arret er papilløst eller hårete. Frukten er et rødt, giftig bær, som er 6–10 mm i diameter.
Planten vokser vilt i Mellom- og Sør-Europa og Nord-Afrika. Rødgallebær regnes ofte som en underart av Bryonia cretica, som i snever betydning vokser i det østlige middelhavsområdet. Rødgallebær finnes naturlig nordover til England, Nederland og Tyskland. Den er naturalisert andre steder i Europa og i USA og New Zealand. I Norge er den bare funnet noen få ganger, og i Norsk svarteliste 2012 er den ikke risikovurdert ettersom en antar at den er for varmekrevende til å kunne effektivt reprodusere i Norge. Typiske voksesteder er hekker, kratt, skogkanter og steinete steder.
Rødgallebær anvendes som medisinplante på samme måte som slektningen svartgallebær.


== Galleri ==

		
		
		
		


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 407. ISBN 978-82-05-42485-2. 
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 256–257. ISBN 82-512-0355-4. 
«Röd hundrova». Den virtuella floran. Besøkt 14. april 2018. 
«Bryonia cretica». FremmedArt2012. Artsdatabanken. Besøkt 14. april 2018. 
S.M. Volz og S.S. Renner (2009). «Phylogeography of the ancient Eurasian medicinal plant genus Bryonia (Cucurbitaceae) inferred from nuclear and chloroplast sequences» (PDF). Taxon. 58 (2): 550–560. ISSN 1996-8175. JSTOR 27756892. 
T. Henning, N. Holstein og E. von Raab-Straube (2017). «Bryonia dioica». Cucurbitaceae. – In Euro+Med Plantbase - the information resource for Euro-Mediterranean plant diversity. Besøkt 14. april 2018. 


== Eksterne lenker ==
(en) rødgallebær i Encyclopedia of Life 
(en) rødgallebær i Global Biodiversity Information Facility 
(no) rødgallebær hos Artsdatabanken 
(sv) rødgallebær hos Dyntaxa 
(en) rødgallebær hos ITIS 
(en) rødgallebær hos NCBI 
(en) rødgallebær hos Tropicos 
(en) Kategori:Bryonia dioica – bilder, video eller lyd på Wikimedia Commons 
(en) Bryonia dioica – galleri av bilder, video eller lyd på Wikimedia Commons 
Bryonia dioica – detaljert informasjon på Wikispecies
Albion (Ohio)

Albion er et kommunefritt område (unincorporated community) i Ashland County, i delstaten Ohio i USA.


== Historie ==
Albion ble oppriinelig kalt Perrysburgh, og ble under det siste navnet etablert i 1830. Et postkontor kalt Albion ble opprettet i 1835, og var i drift til 1903.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Bridgeville (Ohio)

Bridgeville er et kommunefritt område (unincorporated community) i Muskingum County, i delstaten Ohio i USA.


== Historie ==
Et postkontor kalt Bridgeville ble opprettet i 1830, of var i drift til 1900. Samunnet fikk sitt navn etter en nærliggende bro på National Road.


== Referanser ==
Tilopa

Tilopa (prakrit; sanskrit: Talika eller Tilopada) (født 988 enten Chativavo (Chittagong), Bengal eller Jagora, Bengal i India, død 1069) var en tantrisk utøver og mahasiddha. Tilopa utøvde Anuttarayoga Tantra, et sett med spirituelle øvelser som var ment å akselrere prosessen mot opplysning. Naropa betraktes som hans hovedstudent. Ved Pashupatinathtempelets inngang, et stort hinduistisk tempel i Nepal, finnes der to huler hvor Tilopa oppnådde Siddhi og innvidde sin disippel Naropa.


== Referanser ==
Cortsville (Ohio)

Cortsville er et kommunefritt område (unincorporated community) i Clark County, i delstaten Ohio i USA.


== Historie ==
Den første bosettingen i Cortsville fant sted i 1830. Et postkontor kalt Cortsville ble opprettet i 1837, og var i drift til 1841. I 1881, hadde Cortsville 57 innbyggere.


== Referanser ==
Den som dræber

Den som dræber er en dansk krimserie. Serien er utviklet og skrevet av Elsebeth Eikholme og Stefan Jaworski. Dog har flere manuskriptforfattere virket som episodeforfattere, blant andre Siv Rajendram, Rikke De Fine Licht og Thorleif Hoppe. Instruktører er Birger Larsen, Niels Nørløv og Kasper Barfoed.
Serien omhandler en avdeling hos Københavns Politi som etterforsker mord begått av seriemordere. Serien er på ti avsnitt, hvorav to etterfølgende avsnitt alltid henger sammen, så serien senere kan klippes sammen til fem filmer. En fortsettelse av serien i form av en spillefilm med undertittelen Fortidens skygge hadde premiere i mars 2012.
I oktober 2011 kunngjorde TV 2 at det ikke ville bli produsert en annen sesong av serien, til tross for stor suksess i utlandet, etter dårlige anmeldelser og seertall i Danmark.
Seriens tittel er et sitat fra straffelovens drapbestemmelse, § 237: «Den, som dræber en anden, straffes for manddrab med fængsel fra 5 år indtil på livstid». Serien ble omkalt til Den som dräper da den ble sendt på TV4 Sverige.


== Referanser ==


== Eksterne lenker ==
(en) Den som dræber på Internet Movie Database 
(da) Den som dræber i Danmark Nationale Filminstitut
Amstel Gold Race 2018

Amstel Gold Race 2018 var den 53. utgaven av sykkelrittet Amstel Gold Race. Rittet gikk 15. april 2018 og ble vunnet av Michael Valgren.


== Lag og ryttere ==


== Resultater ==


== Referanser ==


== Eksterne lenker ==
Offisielt nettsted 
(en) Amstel Gold Race 2018 – kategori av bilder, video eller lyd på Commons 
(en) Amstel Gold Race 2018 - ProCyclingStats
Liste over presidentene for Andalucías parlament

Presidenten for Andalucías parlament er leder for forsamlingen i den autonome spanske regionen Andalucía.


== Kilder ==
«Presidentes de todas las legislaturas». Parlamento di Andalucia. Besøkt 14. april 2018.
Abba (Georgia)

Abba er et kommunefritt område (unincorporated community) i Irwin County, i delstaten Georgia i USA.


== Historie ==
Et postkontor kalt Abba ble etablert i 1884, og var i drift inntil 1954. Foruten postkontor, hadde Abba også en område for oppbevaring av jernbanematriell (railway depot).


== Referanser ==
Harald Sachweh

Harald Sachweh (født 1963 i Fredrikstad) er en norsk rallycrossfører.
Sachweh startet som 16-åring med gokart og i 1987 vant han NM i bakkeløp med en Ford Fiesta og tok etter det to NM-gull i disiplinen.
Han har vunnet NM i rallycross og i 2004 vant han to av ti EM-runder og tok i tillegg en andre- og to tredjeplasser.Harald har i hele sitt voksne liv jobbet med bilsalg. Først med nye Ford, deretter bruktbiler. Han har også drevet en av Norges mest suksessrike bilforretninger med salg av amerikanske biler fra General Motors. I 2007 lå Kroghs Bilsalg AS ute for salg, sommeren samme år ble avtalen gjort med Harald Sachweh om overtagelse av firmaet fra årsskriftet 2007/2008. 


== Priser ==
2004 kåret til Årets Bilsportutøver av Norsk Bilsportforbund.


== Referanser ==
BNT 1

BNT 1 (БНТ 1, BNT edno) er en bulgarsk, offentlig tv-kanal grunnlagt i 1959. Kanalen er den eldste i Bulgaria og startet sendinger 26. desember 1959. Kanalen er førstekanalen til allmennkringkasteren Bulgarias nasjonale televisjon og har sitt hovedkvarter i hovedstaden Sofia.


== Bakgrunn ==
Fra starten av het kanalen ganske enkelt Bulgarsk fjernsyn (Българска телевизия), siden kanalen var den eneste i landet. Da andrekanalen startet sendinger i 1974, skiftet kanalen Første program (Първа програма) og senere til BT 1 (БТ 1). Senere skiftet kanalen navn til Kanal 1 (Канал 1), og i september 2008 fikk kanalen sitt nåværende navn.
BNT 1 er BNTs allmennkanal og sender programmer for et bredt publikum. Kanalen sender blant annet store underholdningsshow som Eurovision Song Contest og store idrettsbegivenheter som Europaligaen, EM i fotball og OL.Søsterkanalen BNT 2 sender lokalproduserte programmer fra BNTs regionale tv-sentre rundt om i Bulgaria.


== Logoer ==


== Referanser ==


== Eksterne lenker ==
Offisielt nettsted
«Charles Racine»

Seilskipet «Charles Racine» var en bark tilhørene rederiet Sigval Bergesen d.e. i Stavanger og regnet for et av de raskeste og stolteste seilskip på sin tid. Hun var bygget i 1892. Hun var på 2550 b.rt. og fører fra 1911-1916 var Kaptein Anders Albert Arntzen fra Hvaler. 
Hun var en av de raskeste seilskip i Norges flåte. Blant annet kan nevnes at kapt. Arntzen seilte fra Newport News til Rio de Janeiro på 32 dager, kullastet. Han førte skipet på alle farvann i fem år. I 1922 på reise fra Durban til Canada kantret den ved Øst-Afrika. Under storm kastet den ballasten. Måtte kappe riggen for å få lukene op av vannet, da de ikke var skalket mer en på lesiden. Etter at  været hadde bedret seg fikk de rettet den opp og drev omkring i tre uker. Ble så av en engelsk man-o-war slept til Durban hvor den blev kondemert.
Storm Shadow

Storm Shadow, eller SCALP-EG i Frankrike, er et kryssermissil med smygende (stealth) egenskaper som avfyres fra militærfly. Det er utviklet av MBDA. Storm Shadow har en vekt på 1300 kg, lengde på 5,1 meter og en sprengladning på 450 kg. Den er basert på et annet robotmissil (MBDA Apache), også den utviklet av MBDA.